**JEGYZŐKÖNYV**

**Készült:** Telki Község Képviselő-testületének **2017. január 19.-én** a Telki Polgármesteri Hivatal tárgyalójában 19. órakor megtartott **rendkívüli nyilvános üléséről.**

**Jelen vannak:**

Deltai Károly Polgármester, levezető elnök

dr. Lack Mónika Jegyző

Szigeti Antal Képviselő

Halász Terézia Képviselő

dr. Vida Rolland Képviselő

Fillinger Zsófia Képviselő

Földvári-Nagy László Képviselő

Móczár Gábor Alpolgármester

Vetési Vincéné Pénzügy csoport ügyintéző

Hoós Péter Műszaki csoport ügyintéző

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 7 fő képviselő van jelen, az ülést megnyitja.

**Napirend**

1./ Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatására vonatkozó pályázat benyújtásáról

Pályázati felhívás kódja: PM\_ONKORMUT\_2016

**Előadó:** Polgármester

**Napirend megtárgyalása**

Deltai Károly: Egy napirend előtti megjegyzésem van, ma van a magyarországi németek kitelepítésének, kényszermunkájának és elhurcolásának emléknapja.

A képviselő-testület egyhangú 7 igen szavazattal – 7 képviselő volt jelen a szavazásnál - a napirendet határozathozatal nélkül elfogadta.

1./ Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatására vonatkozó pályázat benyújtásáról

Pályázati felhívás kódja: PM\_ONKORMUT\_2016

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatokat teszi fel szavazásra.

A képviselő-testület 5 igen szavazattal 1 tartózkodás és 1 ellenszavazat mellett– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**6/2017. (I. 19.) Önkormányzati határozat**

**Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatására vonatkozó pályázat benyújtásáról**

**Pályázati felhívás kódja: PM\_ONKORMUT\_2016**

Telki Község Önkormányzat Képviselő-testülete jóváhagyta, hogy a PM\_ONKORMUT\_2016 kódszámú és „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” című pályázatra az önkormányzat pályázatot nyújtson be az alábbi tartalommal:

A megvalósítandó pályázati célok a pályázati útmutató alapján:

1. **Önkormányzati tulajdonú belterületi utak szilárd burkolattal történő kiépítése, felújítása, valamint ehhez kapcsolódóan az út tartozékainak és műtárgyainak felújítása, korszerűsítése, a szükséges csapadékvíz-elvezető vagy szikkasztó árkok kiépítése, forgalomtechnikai létesítmények megépítése**

A beruházással érintett útszakaszok:

* 2089 Telki, Csipke utca, 1090 hrsz.
* 2089 Telki, Lejtő utca, 1066, 1104, 1149, 1200 hrsz.
* 2089 Telki, Vadrózsa utca, 1067 hrsz.
* 2089 Telki, Zúzmara utca, 1136 hrsz.
* 2089 Telki, Szellő utca, 1182 hrsz.

A beruházás tervezett összköltsége:

* Kivitelezés tervezői költségbecslés alapján: bruttó 175.756.195,- Ft
* Egyéb kapcsolódó költség összege (műszaki ellenőr, közbeszerzés, nyilvánosság): bruttó 2.857.500,- Ft

**A projekt teljes költsége: bruttó 178. 613. 695,- Ft**

A pályázati kiírásban meghatározott minimálisan biztosítandó bruttó saját erő mértéke az önkormányzat adóerő képessége, és a maximálisan igényelhető bruttó 150 000 000 Ft támogatás alapján: bruttó 28. 613. 695,- Ft.

Az önkormányzat az igényelt támogatási összegekhez az önerőt, a bruttó 28. 613. 695,- Ft-ot biztosítja.

Felelős: a polgármester

Határidő: azonnal

A képviselő-testület egyhangú 7 igen szavazattal– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**7/2017. (I. 19.) Önkormányzati határozat**

**Telki Község Önkormányzat Képviselő-testülete felhatalmazza Deltai Károly polgármestert, hogy folytasson egyeztetést a Boszorkányvölgy területének ingatlantulajdonosaival az egész területre vonatkozó útépítési feladatokról.**

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

jegyző polgármester